Държавен вестник, бр. 72, 2014 г., стр. 51

БРОЙ  72	
Д Ъ Р Ж А В Е Н  В Е С Т Н И К 	
СТР.  51  
(5) Необходимите годишни приходи, разпре­
делени за всеки газопроводен участък по реда 
на ал. 4, се разделят на техническия капацитет 
на съответния участък. Резултатът отразява 
пътя на единичните разходи, отнасящи се към 
съответния газопроводен участък, т.е. разхода за 
транспортирането на един MWh газ през този 
участък.
(6) Пътят на единичните разходи е представен 
под формата на матрица на единичните разходи. 
Тази матрица има толкова редове, колкото са 
изходните точки, и толкова колони, колкото са 
входните точки на преносната мрежа. Стойно­
стите в тази матрица са сумата от единичните 
индивидуални разходи за различните участъци 
на преносната мрежа, които са използвани за 
транспортирането на един MWh газ от съответ­
ната входна точка/зона до съответната изходна 
точка/зона.
Чл. 31. (1) Цените за достъп при референтен 
твърд годишен капацитет за съответните входни 
точки/зони и изходни точки/зони са определени 
по такъв начин, че да отразяват стойностите на 
матрицата на единичните разходи в максимална 
степен. 
(2) Цените за достъп при краткосрочен твърд 
капацитет за съответните входни точки/зони 
и изходни точки/зони се определят на база на 
получените цени за достъп при твърд годишен 
капацитет, отнесени към периодите на конкрет­
ната услуга, умножени по коефициент, определен 
от оператора.
(3) Операторът може да определи различни 
цени за достъп при краткосрочен капацитет в раз­
лични периоди на годината. За целта получените 
цени за достъп при краткосрочни капацитети 
се умножават по сезонни фактори, определени 
от оператора за различните годишни периоди.
(4) Цените за достъп при прекъсваем и вир­
туален реверсивен капацитет на търговска база 
(backhaul) за съответните входни точки/зони и 
изходни точки/зони са на база на получените 
цени за достъп при твърд капацитет, умножени 
по коефициенти, определени от оператора, отра­
зяващи вероятността от прекъсване и характера 
на предоставяната услуга.
(5) Цените за различните видове услуги по 
предоставяне на капацитет в съответните входни 
и изходни точки, представляващи изход/вход от/
към съоръженията за съхранение на природен 
газ, се определят на база на получените цени 
за достъп при твърд капацитет, умножени по 
коефициент, по-малък от единица, определен 
от оператора. 
(6) В процеса на определяне на цените трябва 
да бъдат взети под внимание следните условия: 
1. покриване на утвърдените необходими 
годишни приходи от цената за достъп; 
2. избягване на цени с нулево ниво; 
3. определяне на отношението на покриването 
на утвърдените необходими годишни приходи 
от входни точки/зони и от изходни точки/зони; 
4. цените за достъп и пренос на природен газ 
за всички изходни точки към потребители в стра­
ната да бъдат съпоставими и да се доближават 
в максимална възможна степен при спазване на 
условията на таза методика.
Г л а в а  ш е с т а
РЕД ЗА ОПРЕДЕЛЯНЕ И ИЗМЕНЕНИЕ НА ЦЕ­
НИТЕ ЗА ДОСТЪП И ПРЕНОС НА ПРИРОДЕН 
ГАЗ ПРЕЗ ГАЗОПРЕНОСНИТЕ МРЕЖИ, СОБ­
СТВЕНОСТ НА „БУЛГАР­ТРАНСГАЗ“ – ЕАД 
Раздел I
Определяне и изменение на цените за достъп 
и пренос на природен газ през газопреносните 
мрежи
Чл. 32. (1) Преди началото на нов регулато­
рен период операторът извършва проучване за 
стойността на услугите по преноса и достъпа по 
съответната преносна мрежа или за преносната 
система, като:
1. изготвя бизнес план за дейностите по пренос 
на природен газ, който се представя за одобря­
ване от ДКЕВР не по-късно от 4 месеца преди 
изтичането на предходния регулаторен период; 
2. подава заявление по чл. 18, ал. 1 от тази 
методика; утвърдените необходими приходи 
за първата година на регулаторния период се 
изчисляват и разпределят по видове услуги и 
входни точки/зони и изходни точки/зони за всяка 
газопреносна мрежа или за преносната система 
в съответствие с тази методика.
(2) Комисията проверява заявлението по ал. 1, 
т. 1 по реда на чл. 4 от Наредба № 3 от 2013 г. 
за лицензиране на дейностите в енергетиката.
(3) Комисията приема решение по ал. 1, т. 1 
в срок до 45 дни считано от внасяне на заяв­
ленията в комисията или от отстраняване на 
нередовностите, ако са установени такива.
(4) Към заявлението по ал. 1, т. 2 операторът 
представя:
1. данни за базисната година, прогнозна 
информация по ценови години от регулаторния 
период (инвестиции, разходи, количества и др.) 
в съответствие с изготвения бизнес план;
2. отчетна информация за всички приходи, 
разходи, активи и пасиви за последната отчет­
на година; отчетната информация трябва да е 
разработена в съответствие с изискванията на 
чл. 37 ЗЕ за отделна отчетност между регулирани 
и нерегулирани дейности; 
3. годишен финансов отчет с приложения към 
него, изготвен в съответствие с изискванията 
на Закона за счетоводството и приложимите 
счетоводни стандарти;
4. обосновки и документи съгласно чл. 18, ал. 3; 
5. технико-икономически данни, включително 
месечни отчети за продажбите през базисната 
година, както и всяка друга информация, свърза­
на с предлаганите за утвърждаване необходими 
годишни приходи;
6. справки, изготвени в съответствие с из­
искванията на комисията за предоставяне на 
информация; справките се представят на хар­
тиен и цифров носител; справките се подписват 
от лице с представителна власт и от главен 
счетоводител;
7. допълнителна информация, извън задължи­
телната по справките, по преценка на оператора;
8. допълнителна писмена информация, поис­
кана от комисията.